VS001548
Datum: 1997-07-12T02:00:00.000+02:00
datum_sodbe_i_stopnje: 2003-12-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice
fischer: srednje hudi primeri
odskodnina: 1.800.000,00 SIT
opombe: II Ips 436/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 60 do 65 let

Prometna nesreča.

## Škodni dogodek

Udarno razpočne rane na čelu, na sprednji strani obeh kolen pred pogačicama in nad levim kolenom nad pogačico, obtolčenina leve strani prsnega koša ter prelom 5. do 7. rebra na levi strani.

## Poškodba

Bolečinsko obdobje je trajalo skupaj 91 dni, upoštevajoč tako bolečine zaradi udarnin, kot tudi zaradi zloma reber. Prevladovale so trajne in občasne lažje telesne bolečine. Hude bolečine, ki so se pojavljale občasno, je trpala 7 dni. Trajnih hudih bolečin ni trpela. V bodoče bo občasno trpela lažje do zmerne glavobole.

## Telesne bolečine

800.000,00 SIT Bolečinsko obdobje je trajalo skupaj 91 dni, upoštevajoč tako bolečine zaradi udarnin, kot tudi zaradi zloma reber. Prevladovale so trajne in občasne lažje telesne bolečine. Hude bolečine, ki so se pojavljale občasno, je trpala 7 dni. Trajnih hudih bolečin ni trpela. V bodoče bo občasno trpela lažje do zmerne glavobole.

#### Hospitalizacija

Oškodovanka je bila po nesreči z reševalnim vozilom prepeljana v bolnišnico, kjer je bila pregledana v urgentni kirurški ambulanti. Po pregledu je bila sprejeta na travmatološki oddelek, kjer je ostala en dan.

#### Ambulantno zdravljenje

5 kontrolnih pregledov. Redno je hodila na prevezovanje ran.

#### Nevšečnosti med zdravljenjem

Bila je podvržena rentgenskemu slikanju. Rane so ji bile očiščene in zašite v lokalni anasteziji, rana na levem kolenu pa je bila tudi drenirana. Na levo nogo ji je bila nameščena mavčeva longeta. Prejemala je sredstva za lajšanje bolečin in antibiotike. 13.7.1997 je bila odpuščena v domačo oskrbo. 21.7.1997 in 22.7.1997 so ji bili odstranjeni šivi iz ran na čelu in levem kolenu. Na rani na levem kolenu je bilo prisotno vnetje, ki se je umirilo 28.7.1997. Tega dne je bilo njeno zdravljenje zaključeno.

## Strah

100.000,00 SIT Utrpela je kratkotrajen primarni strah, ko se je za hip zbala za svoje življenje, ki pa glede na poškodbe ni bilo ogroženo. Neposredno po nesreči, se ji je, zaradi številnih ran po telesu iz katerih je krvavela in spremljajočih bolečin, pojavil sekundarni strah v obliki zaskrbljenosti glede poškodb, ki jih je utrpela. Ta strah se je umiril potem, ko so ji oskrbeli poškodbe. Med zdravljenjem se je pojavila lažja zaskrbljenost zaradi nastanka vnetja na eni od ran in zaskrbljenost za izid zdravljenja. Sekundarni strah je izzvenel z zaključkom zdravljenja 28.7.1997.

## Zmanjšanje življenjske aktivnosti

500.000,00 SIT Zaradi poškodb je bila oškodovanka začasno nezmožna za delo 17 dni in v tem času tudi omejena pri opravljanju vsakodnevnih življenjskih aktivnosti (izvedenec je njeno začasno zmanjšanje življenjskih aktivnosti ocenil na 15%). Trajne posledice škodnega dogodka pa se kažejo v nekoliko omejeni gibljivosti in bolečinah v levem kolenu, kar je le delno posledica obravnavane poškodbe kolena. Delno so njihov vzrok tudi degenerativne spremembe. Oškodovanka je zato ovirana pri daljši hoji, klečanju, hoji po neravnem terenu, posebej navzdol. Njene življenjske aktivnosti so zato zmanjšane za 5%.

## Skaženost

400.000,00 SIT Oškodovanki so ostale trajne anatomske posledice v obliki brazgotin po udarno-razpočnih ranah na čelu in na sprednji strani obeh kolen in sicer: brazgotina na čelu v dolžini 7 cm, brazgotina na sprednji strani levega kolena pred pogačico v velikosti 2 cm x 2 cm, brazgotina na sprednji strani nad levo pogačico v obliki črke L, pri čemer prečni krak meri 9 cm, pokončni pa 7 cm in prečna brazgotina na sprednji strani desnega kolena v dolžini 2 cm. Brazgotine na nogah so na takem predelu, ki je pretežni del leta skrit pod oblačili. Izstopa pa brazgotina na čelu, ki je dolga kar 7 cm. Ta je vidna z govorne razdalje in je na takem mestu, ki je zelo vidno, saj ni skrito ne pod lasmi, ne pod oblačili. Na tem predelu je spremenjena tudi barva kože.

---

ZOR člen 200, 203